Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 825

2. számú melléklet a 255/2000 (XII. 25.) Korm. rendelethez A SAPARD program pénzügyi lebonyolítási rendje a Magyar Államkincstárban A SAPARD program pénzügyi lebonyolítása a hazai pályázatos támogatások lebonyolításánál alkalmazott rendszer szerint valósul meg. A pénzügyi lebonyolítás három számlán történik, melyből kettő alapvetően a források biztosítására, a harmadik pedig a források összevezetésére és a tényleges kifizetések lebonyolítására szolgál. Ezen struktúrának biztosítania kell a pénzforgalom, az igénybe vett források átláthatóságát, valamint ezek összekapcsolódása révén a kedvezményezettek felé az egységes pénzforgalmi lebonyolítást. I. A lebonyolításhoz kapcsolódó számlák és szervezetek A lebonyolításra szolgáló számlák megnyitása a pénzforgalomról szóló MNB rendelkezés, a 36/1999. (XII. 27.) PM rendelet és a Kincstár belső szabályzatai előírásának megfelelően történik. A pénzügyi lebonyolításra szolgáló számlák vezetésével kapcsolatos költségek elszámolása közvetlenül az MNB terhelése alapján a Központi költségvetés terhére történik a Pénzügyminisztérium fejezet 17. Egyéb költségvetési kiadások, 1. Vegyes kiadások cím terhére.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes